หมดยุคทองหุ้นค้าปลีก
นักวิเคราะห์บริษัทหลักทรัพย์ (บล.) ทิสโก้ มองการบริโภคกลับเป็นปกติหลังจากที่เติบโตสูงในช่วง 2 ปีที่ผ่านมา แนวโน้มระยะยาวยังคงเดิม ดังนั้นจึงเรียกได้ว่ากลุ่มค้าปลีกที่เติบโตสูงจะกลับเข้าสู่ภาวะปกติด้วย
29 ต.ค. 2565

นักวิเคราะห์บริษัทหลักทรัพย์ (บล.) ทิสโก้ มองการบริโภคกลับเป็นปกติหลังจากที่เติบโตสูงในช่วง 2 ปีที่ผ่านมา แนวโน้มระยะยาวยังคงเดิม ดังนั้นจึงเรียกได้ว่ากลุ่มค้าปลีกที่เติบโตสูงจะกลับเข้าสู่ภาวะปกติด้วย
แม้ยังคงมุมมองในเชิงบวกสำหรับกลุ่มค้าปลีกในระยะยาว แต่จากข้อมูลเศรษฐกิจมหภาคที่ชะลอตัวลงและรายได้ภาคการเกษตรที่ลดลงในช่วงต้นปีทำให้การบริโภคลดลง ทำให้การเติบโตในระยะสั้นของกลุ่มค้าปลีกลดลง ทำให้มีราคามีโอกาสปรับขึ้นน้อยลง แต่ยังคงเชื่อในการเติบโตในระยะยาวของกลุ่มค้าปลีก และมองว่าราคาหุ้นที่ลดลงเป็นโอกาสที่ดีในการซื้อหุ้นบริษัท ซีพี ออลล์ (CPALL) และบริษัทโฮม โปรดักส์ เซ็นเตอร์ (HMPRO)
ผลประกอบการของกลุ่มค้าปลีกอาจเติบโตน้อยกว่าคาดในช่วง23 ไตรมาสข้างหน้า การที่รายได้ของชนชั้นกลางลดลง และความผันผวนของตลาดหุ้น หนี้สินภาคครัวเรือนที่เพิ่มขึ้นจากโครงการรถและบ้านหลังแรก และการปรับลดราคารับจำนำข้าวในช่วงสิ้นปี
บล.ทิสโก้ เชื่อว่า ในระยะยาวกลุ่มค้าปลีกจะได้ประโยชน์จากการเปลี่ยนแปลงด้านโครงสร้างของประเทศไทย ปัจจัยบวกด้านมหภาคในระยะยาว ได้แก่ 
ประการแรก การเข้าถึงลูกค้าที่เพิ่มขึ้น เนื่องจากร้านค้าดั้งเดิมยังคงครองส่วนแบ่งสำคัญในตลาด
ประการที่สอง การรวมสังคมเมืองและสังคมชนบท 
ประการที่สาม การศึกษาที่เพิ่มขึ้นของชนชั้นกลาง
ประการที่สี่ การเติบโตของเศรษฐกิจในต่างจังหวัดจะช่วยหนุนรายได้ของชนชั้นกลางและอำนาจซื้อในต่างจังหวัด
ทั้งนี้ บล.แห่งนี้มีมุมมองที่ระมัดระวังเพิ่มขึ้น สำหรับการเติบโตของยอดขายต่อสาขาเดิมและอัตรากำไรขั้นต้น ทำให้ปรับลดประมาณการสำหรับปี 2556-2558 ลงจากเดิมที่คาดว่าจะขยายตัว 18.2% 26% 24% เป็น 10.4% 22% และ 22% ตามลำดับ
บล.ทิสโก้ ได้เปลี่ยนคำแนะนำของ HMPRO และ CPALL เป็น“ซื้อ” โดยมีมูลค่าที่เหมาะสม 14 บาทและ 47 บาทตามลำดับ ถึงแม้เราจะปรับลดประมาณการลง แต่ราคาของ CPALL และ HMPRO ปรับตัวลดลงมากเกินไปในช่วงที่ผ่านมา
ความเสี่ยงคือ การขยายสาขาที่เร็ว/ช้า กว่าที่คาด และการบริโภคที่น้อย/มาก กว่าที่คาด
ราคาหุ้น CPALL ล่าสุดปิดที่ 37.25 บาทลดลง 0.75 บาทหรือลดลง 1.97% HMPRO ลดลง 0.20 บาทหรือลดลง 1.82%ปิดที่ 10.80บาท